text: [{"text_idx": "#000004", "text": "Dhaabbaata Mootummoota gamtoomaniitti Ejensiin Daa\u2019immanii UNICEF ibsa Jum\u2019aa hardhaa baaseen, baatii dabre keessatti qofa waraanni Isra\u2019eel Gaazaa keessatti daa\u2019imman Shan ajeessuun kanneen dhibbatti lakkaayaman ammoo kan madeesse tahuu beeksise. Akka gabaasa UNICEF\u2019tti ajjeechaa lubbuu fi miidhaa qaamaatiin alattis daa\u2019imman Gaazaa keessa jiraatan keessaa 25% jeequmsa sammuutiif kan saaxilaman akka tahee fi walumaa galatti daa\u2019imman Gaazaa 50% tahan gargaarsa adda addaa kan barbaadan tahuu ibse."}, {"text_idx": "#000005", "text": "UNICEF akka jedhetti namoota karaa nagayaatiin mormii dhageessisan irratti haleellaan loltoonni Isra\u2019eel raawwatan fudhatama kan hin qabne tahuu ibsuun, keessattuu balaan daa\u2019imman irratti xiyyeeffachuun raawwatamu kan isa yaaddesse tahuu akeekkachiise."}, {"text_idx": "#000006", "text": "March 30 irraa jalqabee lammiileen Falasxiin Uggurri Isra\u2019eel magaalaa Gaazaa irratti waggoota 11 dabraniif keettee akka raawwatuuf, akkasumas dachii isaanii kan bara 1948 Isra\u2019eel humnaan irraa isaan buqqiftetti mirga deebi\u2019uutiif falmachaa jiran."}]